Plase gekies vir Vodacom-ooreenkoms
• Nuus • Plase gekies vir Vodacom-ooreenkoms
Die kaart dui die liggings van die plase in die ooreenkoms aan. Op tien plase word toetse gedoen as deel van die ooreenkoms tussen Vodacom en Agri SA oor beter satelliettelefoondienste.
Groot behoeftes bestaan tans aan telekommunikasiedienste in landelike gebiede. Agri SA het derhalwe met Vodacom ’n ooreenkoms aangegaan rakende ’n verbeterde diens aan spesifiek landelike gemeenskappe. Die organisasie het ’n opdrag daaroor verlede jaar van sy kongres ontvang.Luidens ’n verklaring hou die grootste probleme verband met die internet, e-pos en datadienste, maar meer onlangs is oproepe ook by die lys bygevoeg. Mnr. Chris Lazarus, besturende direkteur van Vodacom Sakedienste, sê die VSAT (Very Small Aperture Terminal)-produk wat aan landelike gemeenskappe beskikbaar gestel word, het unieke eienskappe ten opsigte van hoe die diens verskaf word.“Die prosesse in die konfigurasie en die voorsiening van die produk is sover moontlik outomaties gemaak,” aldus Lazarus.PlaseLazarus sê op tien plase in die land word toetse gedoen om te bepaal of die diens net so doeltreffend in die uithoeke van die land is soos in die sentrale dele. Drie van dié plase is in die Noord-Kaap.“Een van die plase waarop die toereikenheid van die stelsel bepaal word, is binne die SKA-gebied. Op plase wat tans geen of swak kommunikasie het, word gekyk of die stelsel ’n verbetering teweeg sal bring aan die gebiede se kommunikasiebehoeftes,” verduidelik Lazarus.Lazarus sê die stelsel vir die VSAT-produk is landswyd beskikbaar deur bestaande verkoopskanale. Kommentaar Slegs in Afrikaans
2012/08/06 08:48:22 PM
Sal so bly wees as ons Vodacom ontvangs kan kry. Ons is met tye vir maande sonder telkom telefoon voor hulle dit herstel. Ons moet dan ry na waar ons 'n Vodacom sein kan kry. Dit sal wonderlik wees as alle plase ontvangs kan kry. Hester Koegelenberg
2012/08/07 08:46:03 AM
Dit is goeie nuus. Ons bly in die Noordwes Provinsie - Makwassie. Vodacom se sein is baie swak. Ons sal ook graag meer inligting wil he in die verband. Of as daar reeds iets beskikbaar is wat ons kan aankoop wat ons nie van weet nie. Wil graag die Vodacom sein op die plaas versterk
2012/08/08 11:20:49 AM
Kontak Agri SA vir meer inligting by 012 643 3400.